يصغيره كبرتي وصرتي تحجين
صار لسان عندج وافتهمتي
ومن شفتي كبر حبنا نسيتي
ومن سألوج بسرعه نكرتي
كبر صاير ولد حبنا الصغيرون
وبلا حسد اكبر من حسرتي
بس لو ادري ينسون الي يكبرون
لا كبّرت حبنا ولا كبرتي
وانه أصغير ارسم دمع وعيون
اثار احساس عندي بهايه قصتي
يسمونج صغيرونه اليسئلون
ما يدرون هسه شلون صرتي
ميدرون البريئة تحولت ذيب
وضحكتي سابقا صارت دمعتي
تغير من غدرتي كلشي وياج
وضحكتي العاليه صارت سكتي
جنت خ ــابص العالم واهس اطفال
ـهسهـ واهســــــي صار بصفنتي
وجانت هيبتي تخّوف اليمشون
راحت هيبتي صارت كسرتي
واصلا مو عرثتي المنها مجروح
بس كَـــــــــــــــدام شماتي عثرتي
يسمونج صغيرونه غشيمين
انتي اكبر جرح بيه انجرحتي
وبعدج طلكَتهن كل الجروح
وانتي اخر جرح باقي ع ذمتي
يا يصغيرة اصفكَلج واهنيج
وارفع رايتي انتي انتصرتي
لان ثقيت فد يوم من الايام
وامنت الهوى وخان بشمعتي
اليعض اصبع ندم بالحركه يرتاح
ومو عضيت انا مكَطع عشرتي
يمكن شمس تطفى بجيت الليل
بس ياهو اليطفيـــــــلي جمرتي
ياتربات ايدي هيج اليخون
ويا ايدي عسى كون انكسرتي
ع ــلي الفــريدآأإـؤـؤي II يـزغ ــيرـةـة